राजनाथ, कल्याण सिंह व मुलायम सिंह यादव ने तो बंगले खाली करने पर अपनी रजामंदी दे दी है लेकिन, अभी तीन मुख्यमंत्रियों की ओर से राज्य संपत्ति विभाग को कोई जवाब नहीं मिला है. पूर्व मुख्यमंत्री व बीएसपी सुप्रीमो मायावती, अखिलेश यादव व नारायण दत्त तिवारी की ओर से बंगला खाली करने को लेकर अब तक कोई जानकारी नहीं मिल सकी है. बताया जा रहा है कि नारायण दत्त तिवारी के माल एवेन्यू स्थित बंगले में किसी के न होने की वजह से अब तक नोटिस नहीं दिया जा सका है. अब राज्य संपत्ति विभाग के अधिकारी दिल्ली जाकर उन्हें नोटिस मुहैया कराएंगे.